Diari Oficial de la Generalitat Valenciana


Sumari del DOGV 3157, del 08-01-1998 (1998/0085)

DECRET 312/1997, de 24 de desembre, del Govern Valencià, pel qual es disposa la creació de deute de la Generalitat Valenciana a emetre en l'exercici 1997.
----------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/24/312/dof/vci/html**

### Dades del document

Número de DOGV
:   3157

Data del DOGV
:   08-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/0085


Data del document
:   24-12-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 312/1997, de 24 de desembre, del Govern Valencià, pel qual es disposa la creació de Deute de la Generalitat Valenciana a emetre en l'exercici 1997. [98/X0085]
  
En ús de l'autorització inclosa en l'article 34 de la Llei 4/1996, de 30 de desembre, de Pressupostos de la Generalitat Valenciana per a l'exercici de 1997, el Govern Valencià, mitjançant el Decret 146/1997, de 8 d'abril, autoritzà la Conselleria d'Economia, Hisenda i Administració Pública, a través de l'Institut Valencià de Finances, per tal que, amb càrrec a l'endeutament de 1997, emetera o contractara deute de la Generalitat Valenciana fins a l'import màxim de 80.189.873.097 pessetes, una vegada deduïda la variació d'actius financers.
  
L'apartat 2 del mateix article especifica que aqueix límit serà efectiu al final de l'exercici, podrà ser sobrepassat durant aquest, i estableix els casos pels quals es revisarà automàticament.
  
Alhora, els acords de 13 de maig, 20 de maig i 23 de juliol de 1997, del Govern Valencià, autoritzen l'habilitació de determinades línies per a atendre projectes finalistes d'ajuda al desenvolupament en països del tercer món, en compliment del que preveu la disposició addicional segona de la Llei de Pressupostos de la Generalitat Valenciana per a 1997.
  
Per Acord de 30 de juliol de 1997, del Govern Valencià, els ingressos que s'obtinguen del procés de racionalització i de reestructuració financera del sector públic valencià hauran de ser destinats, amb caràcter obligatori, a la reducció del deute de la Generalitat Valenciana.
  
De conformitat amb la legislació assenyalada anteriorment, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 24 de desembre de 1997,
  
DECRETE
  
Article 1
  
L'endeutament net de la Generalitat Valenciana per a l'exercici de 1997 s'eleva a 37.468.029.335 pessetes.
  
Article 2
  
En virtut de l'article 1 de l'Acord de 30 de juliol de 1997, del Govern Valencià, es destina l'ingrés de 7.251.258.011 pessetes, corresponent a l'adjudicació de la concessió administrativa de les plantes d'Inspecció Tècnica de Vehicles, a la reducció del deute de la Generalitat Valenciana.
  
Article 3
  
El límit establit per a l'endeutament net de la Generalitat Valenciana per a l'exercici de 1997 queda fixat en la quantitat de 58.981.097.503 pessetes.
  
Article 4
  
La Conselleria d'Economia, Hisenda i Administració Pública, a través de l'Institut Valencià de Finances, emetrà o contractarà deute públic de la Generalitat Valenciana amb càrrec a l'endeutament net per a l'exercici de 1997, en la quantitat de l'article 1 d'aquest decret.
  
El deute creat segons el que disposa aquest decret es regirà pel que estableix el Decret 94/1996, de 21 de maig, del Govern Valencià.
  
DISPOSICIONS FINALS
  
Primera
  
S'autoritza el conseller d'Economia, Hisenda i Administració Pública per a adoptar les mesures i resolucions que siguen necessàries per al desenvolupament i l'execució d'aquest decret.
  
Segona
  
El present Decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 24 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI